**TANTÁRGYI TEMATIKA**

2018/2019. tanév 2. félév

**Bírósági szervezet és igazgatás**

*Igazságügyi igazgatási Ba (levelező)*

|  |  |
| --- | --- |
| **Tantárgy neve:**  Bírósági szervezet és igazgatás | **Tantárgy Neptun-kódja:**  AJPOE131IÜ2(levelező)  **Tárgyfelelős intézet:**  Európai és Nemzetközi Jogi Intézet Polgári Eljárásjogi Tanszék |
| **Tantárgyelem:**  kötelező |
| **Tárgyfelelős:**  Cserbáné Dr. Nagy Andrea, egyetemi docens | |
| **Közreműködő oktató(k):**  dr. Tóth Barbara, egyetemi tanársegéd | |
| **Javasolt félév:**  2. félév | **Előfeltétel:**  AJJOT139IÜN1/AJJOT139IÜ1 A modern magyar igazságszolgáltatás és közigazgatás történet alapjai |
| **Óraszám/hét:**  nappali: 2 óra/hét  levelező: 10 óra/félév | **Számonkérés módja:**  kollokvium |
| **Kreditpont:**  5 | **Munkarend:**  nappali/levelező |
| **Tantárgy feladata és célja:**  A tárgy célja, hogy a hallgató ismereteket szerezzen az igazságszolgáltatás működésének felépítése, mechanizmusai, igazgatása, állami irányítása és a belső szervezeti rendszer működése és felépítése tekintetében. A hallgatók előadás formájában sajátíthatják el a tananyagot.  A tárgy tematikája kiterjed a magyar bírósági szervezet részletes ismertetésére, valamint az Európai Unió néhány államának hatályos bírósági szervezetének felvázolására, az egyes bíróságok részletes ismertetésére, így a járásbíróságok, közigazgatási és munkaügyi bíróságok, a törvényszékek, az ítélőtáblák és a Kúria hatáskörének felvázolására. Sor kerül a jogegységi eljárás, a bíróságok igazgatásának, az Országos Bírói Hivatal és az Országos Bírói Tanács jogkörének és feladatainak részletes ismertetésére, valamint a bírák és igazságügyi alkalmazottak jogállásának ismertetésére.  **Fejlesztendő kompetenciák:**  ***tudás:*** T3; T5; T7; T14  ***képesség:*** K2; K5  ***attitűd:*** A3; A7; A8  ***autonómia és felelősség:*** F1; F5 | |
| **Tantárgy tematikus leírása:** | |
| ***Előadás:***   1. ***2019. március 30. (szombat) 8:30-12:40 A/1. 220.***   A magyar bírósági szervezet Magyarország Alaptörvénye tükrében. Az igazságszolgáltatás alapelvei. A bírósági szervezetrendszer felépítése és az egyes bíróságok hatásköre. Az ítélkezés egységének biztosítása, a jogegységi eljárás. A Kúria önkormányzati tanácsa, az önkormányzati rendeletek felülvizsgálata. Az OBH és elnökének jogköre és működése. Az OBT összetétele, feladatai. A Kúria elnöke és a bírósági vezetők. A bírói testületek.   1. ***2019. május 4 (szombat) 8:30-12:40 A/1. 220.***   A bíró szolgálati viszonya, a pályázati rendszer. A bíró jogai és kötelezettségei, összeférhetetlenség, a bírák jogállása. A bíró munkájának értékelése, az alkalmatlansági eljárások. A bíró fegyelmi és kártérítési felelőssége. A bírák javadalmazásának főbb szabályai. Az ülnökök jogállása és javadalmazása. Az igazságügyi alkalmazottak szolgálati viszonyából eredő jogok és kötelezettségek. Az igazságügyi alkalmazottak fegyelmi és kártérítési felelőssége. | |
| **Félévközi számonkérés módja és értékelése:**  Az előadások látogatása kötelező, a félévi aláírás feltétele az előadásokon való részvétel. Aki az előadásokról kettőnél több alkalommal hiányzott, nem kap félév végi aláírást, azt pótolandó az előadások teljes anyagából beszámolni köteles. A pótlás időpontját a tárgyfelelős határozza meg.  Szóbeli kollokvium.  **Gyakorlati jegy / kollokvium teljesítésének módja, értékelése:**  Szóbeli kollokvium, mely értékelése öt fokozatú érdemjeggyel történik.  A számonkérés kiterjed az előadáson elhangzott teljes anyagra. A félév végén a hallgatóknak lehetősége van megajánlott jegy megszerzésére, amennyiben az önként megírt zárthelyi dolgozat eredménye jó (80%) vagy jeles (90%), kiváltva ezzel a vizsgát. | |
| **Kötelező irodalom:**   1. Nagy Adrienn, Tóth Barbara: Bírósági szervet és igazgatás, megjelenés alatt 2. Nagy Adrienn, Wopera Zsuzsa (szerk.): Polgári eljárásjog I., Wolters-Kluwer Kiadó, Budapest, 2017. 3. Nagy Adrienn, Wopera Zsuzsa (szerk.): Az igazságszolgáltatás szervezet és ügyviteli szabályai; Novotni Kiadó, Miskolc 2010.   **Kötelező jogszabályok:**  2016. évi CXXX. tv. a polgári perrendtartásról  2011. évi CLXI. tv. a bíróságok szervezetéről és igazgatásáról  2011. évi CLXII. tv. a bírák jogállásáról és javadalmazásáról  1997. évi LXVIII. tv. az igazságügyi alkalmazottak szolgálati jogviszonyáról  2018. évi CXXX. tv. a közigazgatási bíróságokról  2018. évi CXXXI. tv. a közigazgatási bíróságokról szóló törvény hatálybalépéséről és egyes átmeneti szabályokról  1/2019. (I. 30.) IM rendelet - a közigazgatási bíróságokra való áthelyezéssel kapcsolatos nyilatkozatról  **Ajánlott irodalom:**   1. Bónis Gy.: A magyar bírósági szervezet és perjog története; Zalaegerszeg 1996. 2. Csink Lóránt, Varga Ádám (szerk.): Bírósági-ügyészségi szervezet és igazgatás, Pázmány Press, Budapest, 2017. 3. Joseph W. Glannon: Examples and Explanations: Civil Procedure; Seventh Edition; Walters Kluwer 2013. | |